Държавен вестник, бр. 25, 2016 г., стр. 45

БРОЙ  25	
Д Ъ Р Ж А В Е Н  В Е С Т Н И К 	
СТР.  45  
се отбелязват в лекарствен и реанимационен 
или температурен лист на пациента и в ИЗ; 
в епикризата се отразява информация за 
проведеното лекарствено лечение;
16. в „Отчет за приложените лекарствени 
продукти по клинични пътеки/амбулаторни 
процедури“ се документират лекарствени 
продукти съгласно чл. 5 от Наредба № 2 от 
2016 г., които се заплащат извън цената на 
определените КП или АПр; в този случай 
посоченият документ представлява отчетен 
документ;
17. с „Формуляр за вложени медицински 
изделия, стойността на които се заплаща от 
НЗОК извън цената на клиничната пътека/
амбулаторната процедура“ се отчитат меди­
цинските изделия, вложени при лечението 
по определени КП и АПр, заплащани извън 
цената на същите; екземпляр от формуляра 
става неразделна част от ИЗ, а друг екзем­
пляр се представя заедно с направлението за 
хоспитализация и се съхранява в РЗОК;
18. изписването/превеждането към друго 
лечебно заведение се документира в ИЗ, в 
част III на „Направление за хоспитализация/
лечение по амбулаторни процедури“ (бл. 
МЗ – НЗОК № 7) и в епикризата; медицински­
те критерии за дехоспитализация, отразяващи 
изхода от заболяването, се документират в ИЗ 
при изписването на пациента и в епикризата; 
19. в случай че пациентът се изписва с 
диагноза за заболяване, включено в Наредба 
№ 39 от 2004 г., същият се насочва за дис­
пансерно наблюдение.
Чл. 159. Изпълнителят на КП по приложе­
ние № 11 задължително сключва договор и за 
изпълнение на АПр „Предсрочно изпълнение 
на дейностите по КП …“ по приложение № 12. 
Условия и ред за извършване на амбулаторни 
процедури 
Чл. 160. (1) Амбулаторна процедура е систе­
ма от изисквания и указания за поведение на 
различни видове медицински специалисти при 
изпълнението на определени по вид и обхват 
дейности по отношение на пациенти, чието 
състояние не налага непрекъснат престой в 
лечебното заведение.
(2) В алгоритъма на АПр се посочва ми­
нималното ниво на компетентност, на което 
следва да отговаря съответната структура на 
лечебното заведение.
(3) Амбулаторни процедури № 5, 6, 7, 8 и 9 
се изпълняват само в условията на комплексно 
лечение по чл. 185.
Чл. 161. (1) Амбулаторни процедури № 1, 
2, 3, 6, 8, 10, 27 и 32 се изпълняват в полза 
на ЗОЛ, на които е издадено „Медицинско 
направление за клинични процедури/амбу­
латорни процедури“ (бл. МЗ – НЗОК № 8). 
(2) Амбулаторни процедури № 7 и 9 се 
изпълняват в полза на ЗОЛ, на които е изда­
ден „Лист за диспансерно наблюдение“ (бл. 
МЗ – НЗОК № 9) от лекар от лечебно заве­
дение, изпълнител на АПр. 
(3) Амбулаторни процедури № 4, 11, 12, 
13, 14, 15, 16, 17, 18, 19, 20, 21, 22, 23, 24, 31 и 
34 се изпълняват в полза на ЗОЛ, на които е 
издадено „Направление за хоспитализация/
лечение по амбулаторни процедури“ (бл. 
МЗ – НЗОК № 7).
(4) Амбулаторни процедури № 25, 26, 
28, 29, 30, 33, 35, 36 и 37 се изпълняват в 
полза на ЗОЛ, на които е издадено „Меди­
цинско направление за провеждане на кли­
нични процедури/амбулаторни процедури“ 
(бл. МЗ – НЗОК № 8А). 
Чл. 162. (1) За АПр № 1 направлението по 
чл. 161, ал. 1 се издава еднократно за месеца, 
като в същото се отразяват всички проведени 
хрониохемодиализни процедури по брой, дата 
и час на започване и завършване на всяка 
отделна АПр.
(2) За АПр № 2 и № 3 направлението по 
чл. 161, ал. 1 се издава еднократно за месеца, 
като в същото се отразява броят дни.
Чл. 163. (1) Амбулаторна процедура № 5 
приключва с „Решение на обща клинична 
онкологична комисия/клинична комисия по 
хематология“ съгласно съответните медицин­
ски стандарти. Изготвя се план за поведение 
в съответствие с утвърдените фармако-тера­
певтични ръководства. 
(2) Решението по ал. 1 съдържа задължи­
телно и следните реквизити: дата на вземане 
на решението, пореден номер, собственоръч­
но положени име и подпис на членовете на 
комисията. Поредният номер на решението 
започва с началото на всяка календарна година.
(3) Екземпляр от решението по ал. 1 е 
неразделна част от медицинската докумен­
тация на пациента и подлежи на проверка 
от контролните органи на НЗОК/РЗОК при 
поискване, друг екземпляр от решението се 
съхранява от комисията.
Чл. 164. За АПр № 6 направлението по 
чл. 161, ал. 1 се издава еднократно за месеца, 
като в същото се отразяват всички проведени 
процедури по брой. 
Чл. 165. (1) Дейностите по АПр № 7 се 
извършват на ЗОЛ, на които е издадено реше­
ние от обща клинична онкологична комисия/
клинична комисия по хематология. 
(2) Диспансеризацията/диспансерното на­
блюдение при лица с онкологични заболява­
ния започва след приключване на активното 
лечение (системно лекарствано лечение или 
лъчелечение, или оперативно лечение) по 
повод на основната диагноза. При рецидив 
на основното заболяване и при преминаване 
на заболяването в по-напреднал стадий дис­
пансеризацията/диспансерното наблюдение на 
пациента започва отново от първото меропри­
ятие, предвидено за случаите на първоначална 
диспансеризация/диспансерно наблюдение.